ജില്ലയില് കനത്ത മഴ ഇന്ന് മഞ്ഞ അലര്ട്ട്: കണ്ട്രോള് റൂം തുറന്നു കണ്ണൂര്: തെക്കന് കേരളത്തിലും മധ്യകേരളത്തിലും തുടരുന്ന പേമാരിക്കൊപ്പം കണ്ണൂരിലും കനത്ത മഴ.മലയോര മേഖലയിലടക്കം ശനിയാഴ്ച ഉച്ചക്കുശേഷം മുതല് മിന്നലോടുകൂടിയ മഴയാണ്. തീരദേശങ്ങളില് ചിലയിടങ്ങളില് രാതിയോടെ മഴ ശക്തിപ്രാപിച്ചു. മലയോരത്ത് ഉരുള്പൊട്ടാനുള്ള സാധ്യതയുള്ളതിനാല് ജാഗ്രത പാലിക്കാന് നിര്ദേശമുണ്ട്. കണ്ണവം വനത്തില് ചെമ്ബുക്കാവ് തെനിയാട്ടുമലയില് ഉരുള്പൊട്ടി പുഴയില് കനത്ത വെള്ളപ്പൊക്കം അനുഭവപ്പെട്ടു. ശനിയാഴ്ച രാത്രി ഏഴരയോടെ പെയ്ത ശക്തമായ മഴയില് തളിപ്പറമ്ബിെന്റ വിവിധ ഭാഗങ്ങള് വെള്ളത്തിനടിയിലായി. മന്ന, കപ്പാലം തുടങ്ങിയ സ്ഥലങ്ങളില് വെള്ളക്കെട്ട് ഉയര്ന്നതോടെ വിവിധ കടകളില് വെള്ളം കയറി. ഒട്ടേറെ സാധനങ്ങള് നശിച്ചു. റോഡരികില് നിര്ത്തിയിട്ട നിരവധി ഇരുചക്ര വാഹനങ്ങള് ഉള്പ്പെടെ വെള്ളത്തിനടിയിലായി. വൈദ്യുതി ബന്ധം മിക്കയിടത്തും തടസ്സപ്പെട്ടു.ഞായറാഴ്ച ജില്ലയില് മഞ്ഞ അലര്ട്ട് പ്രഖ്യാപിച്ചിട്ടുണ്ട്. മുന്കരുതല് നടപടി ശക്തമാക്കി മഴ ശക്തി പ്രാപിച്ച സാഹചര്യത്തില് മുന്കരുതല് ശക്തമാക്കി. ജില്ല തലത്തില് കലക്ടറേറ്റിലും താലൂക്ക് തലത്തില് എല്ലാ താലൂക്കുകളിലും 24 മണിക്കൂറും പ്രവര്ത്തിക്കുന്ന കണ്ട്രോള് റൂം തുറന്നു. കനത്ത മഴക്ക് സാധ്യതയുള്ളതിനാല് കേന്ദ്ര കാലാവസ്ഥ വകുപ്പ് ഞായറാഴ്ച ജില്ലയില് മഞ്ഞ അലര്ട്ട് പ്രഖ്യാപിച്ചു. അടിയന്തരഘട്ടം വന്നാല് നേരിടാന് കഴിയും വിധം തയാറായി നില്ക്കാന് പ്രതിരോധ സുരക്ഷ സേനയോട് ആവശ്യപ്പെട്ടു. മത്സ്യത്തൊഴിലാളികള്ക്ക് ജാഗ്രത നിര്ദേശം നല്കി. കണ്ട്രോള് റൂം നമ്ബര്: കലക്ടറേറ്റ് 0497 2700645, കണ്ണൂര് 0497 2704969, തലശ്ശേരി 0490 2343813, തളിപ്പറമ്ബ് 0460 2203142, ഇരിട്ടി 0490 2494910, പയ്യന്നൂര് 04985 204460.